वैशाख १९ गते यता अन्योल, द्विविधा र संशयका रेखा पूर्णत मेटिएका छन् । जनपक्तिमा स्थानीय तहको निर्वाचन हुने हो वा होइन भन्ने अन्योलको बाक्लो कुहिरो नजानिदो गरी मडारिएको थियो । प्रमुख राजनीतिक दलका नेताले चुनाव नहुनेमा शङ्का नगर्न पटकपटक अपिल गरे पनि जनपङ्क्तिमा राजनीतिक परिस्थितिले कोल्टे फेर्ने हो कि भन्ने आशङ्का व्याप्त थियो । राजनीतिक घटनाक्रमले नयाँ एवं कल्पनाभन्दा बाहिरका मोड समात्ने परिस्थिति विकास हुँदै जाँदा जनतामा संशयका हावाहुरी चल्नु स्वाभाविकै थियो ।
